**Likumprojekta “Grozījumi Solidaritātes nodokļa likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Solidaritātes nodokļa likumā” (turpmāk – Likumprojekts) ir izstrādāts, izpildot Ministru kabineta uzdevumu, un paredz no 2021.gada noteikt solidaritātes nodokļa likmi atbilstoši normatīvajos aktos noteiktajām valsts sociālās apdrošināšanas obligāto iemaksu likmēm un mainīt solidaritātes nodokļa ieņēmumu sadalījumu, lai nodrošinātu, ka vienotajā nodokļu kontā ieskaita solidaritātes nodokļa iedzīvotāju ienākuma nodokļa ieņēmumus 10 procentpunktu apmērā, kā arī noteikt, ka solidaritātes nodokļa daļu (līdz šim 14 procentpunktu apmērā), kas līdz šim tika reģistrēta nodokļa maksātāja personīgajā kontā, saskaņā ar likumu “Par valsts pensijām”, veicot solidaritātes nodokļa maksājumus no 2021.gada, novirzīs valsts pensiju speciālajā budžetā nepersonalizēti. Likumprojekts stājas spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 2.septembra sēdes protokola Nr.51 45.§ 2.2.2. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Solidaritātes nodokļa likme, nodokļa sadalīšana un ieskaitīšana ir definēta Solidaritātes nodokļa likuma 6.1,8.1 un 9.pantā. Pašlaik:* 6.1 pants nosaka, ka nodokļa likme ir 25,50 procenti.
* 8.1 pants nosaka nodokļa sadalīšanu.

Nodoklis tiek sadalīts šādi:1) viena procentpunkta apmērā — veselības aprūpes pakalpojumu finansēšanai;2) 14 procentpunktu apmērā — valsts pensiju speciālajā budžetā;3) 10,50 procentpunktu apmērā — iedzīvotāju ienākuma nodokļa kontā Valsts kasē.* 9.panta trešā daļa nosaka nodokļa ieskaitīšanu.

Valsts sociālās apdrošināšanas aģentūra līdz pārskata mēnesim sekojošā trešā mēneša piecpadsmitajam datumam nodokļa daļu par pārskata mēnesi pārskaita:1) 14 procentpunktu apmērā — valsts pensiju speciālajā budžetā, reģistrējot nodokļa maksātāja personīgajā kontā saskaņā ar likumu “Par valsts pensijām”;2) 10,50 procentpunktu apmērā — iedzīvotāju ienākuma nodokļa kontā Valsts kasē.Izpildot Ministru kabineta uzdevumu, Likumprojekts paredz, ka: * solidaritātes nodokļa likme būs 25 procenti (Grozījumi Solidaritātes nodokļa likuma 6.1 pantā);
* Nodoklis tiks sadalīts šādi:

1) viena procentpunkta apmērā — veselības aprūpes pakalpojumu finansēšanai;2) 14 procentpunktu apmērā — valsts pensiju speciālajā budžetā;3) 10 procentpunktu apmērā — iedzīvotāju ienākuma nodokļa ieņēmumos. (Grozījumi Solidaritātes nodokļa likuma 8.1 pantā);* Valsts sociālās apdrošināšanas aģentūra līdz pārskata mēnesim sekojošā trešā mēneša piecpadsmitajam datumam nodokļa daļu par pārskata mēnesi pārskaitīs šādi:

1) 14 procentpunktu apmērā — valsts pensiju speciālajā budžetā (nepersonalizēti);2) 10 procentpunktu apmērā — vienotajā nodokļu kontā.(Grozījumi Solidaritātes nodokļa likuma 9.pantā).Likumprojekts paredz, ka no 2021.gada vienotajā nodokļu kontā ieskaitītais solidaritātes nodoklis tiks sadalīts šādi:1) 1 procentpunkta apmērā — veselības aprūpes pakalpojumu finansēšanai (nepersonalizēti);2) 14 procentpunktu apmērā — valsts pensiju speciālajā budžetā (nepersonalizēti);3) 10 procentpunktu apmērā — attiecināts uz iedzīvotāju ienākuma nodokļa ieņēmumiem (personalizēti).Tādējādi no solidaritātes nodokļa maksājuma, sākot ar 2021.gadu, 15 procentpunkti no likmes tiek novirzīti nepersonalizēti. Nepersonalizētās solidaritātes nodokļa daļas palielināšana no 1 procentpunkta līdz 15 procentpunktiem atbilst likuma mērķim un likuma nosaukumam, nepersonalizētā solidaritātes nodokļa daļa ir uzskatāma par nodokļu maksātāju ar lieliem ienākumiem solidāru maksājumu valsts speciālajā budžetā. Ņemts vērā apstāklis, ka trešdaļai obligāto iemaksu veicēju obligāto iemaksu objekts ir līdz valstī noteiktai minimālai mēneša darba algai. Atbilstoši Labklājības ministrijas sniegtajai informācijai, piemēram, lai nodrošinātu personai viena mēneša vecuma pensijas izmaksu 10 000*euro* apmērā, nepieciešamas obligātās iemaksas pensiju apdrošināšanai par, apmēram, 110 personām, kuras saņem minimālo darba algu, vai par, apmēram, 60 personām, kuras obligātās iemaksas veic no vidējās apdrošināšanas iemaksu algas valstī.Solidaritātes nodokļa daļas novirzīšanas nepersonificēti valsts sociālās apdrošināšanas obligātajās iemaksās ir pamats  šī nodokļa solidaritātes elementa pastiprināšanai nodoklī. Situācija, ka 24,5 procentpunkti  no nodokļa likmes tika sadalīts personāli, bija pretrunā ar likuma nosaukumu un norādīja uz likuma nosaukuma, mērķa un būtības kolīziju. Solidaritātes nodokļa likumā solidaritātes elements (nodokļa likmes daļa, kas netiek personalizēta) šobrīd ir būtiski mazāka nekā valsts sociālajās apdrošināšanas iemaksās. Tādējādi solidaritātes nodokļa nosaukums var nebūt atbilstošs tā būtībai (likmes sadalījumam). Vērtējot piedāvāto tiesību normu atbilstību [Satversmes](https://likumi.lv/ta/id/57980-latvijas-republikas-satversme) 91. panta pirmajam teikumam un 105. panta pirmajam teikumam tika izvērtētas personas tiesības: 1) vai un kuras personas (personu grupas) atrodas vienādos un pēc noteiktiem kritērijiem salīdzināmos apstākļos;2) vai norma paredz vienādu vai atšķirīgu attieksmi pret šīm personām (personu grupām);3) vai šāda attieksme ir noteikta ar normatīvajos aktos paredzētā kārtībā pieņemtu tiesību normu;4) vai šādai attieksmei ir objektīvs un saprātīgs pamats, proti, vai tai ir leģitīms mērķis un vai ir ievērots samērīguma princips.Solidaritātes nodokļa sadalījums (ar 14 procentpunktu nepersonificētu novirzīšanu valsts speciālajā budžetā) attiecas uz visām solidaritātes nodokļa maksātāju personu grupām vienādi un paredz vienādu attieksmi (solidāru proporcionālu maksājumu no nodokļa) pret šīm personu grupām. Solidaritātes nodokļa mērķis ir “mazināt nodokļu regresivitāti darba ņēmējiem, iekšzemes darba ņēmējiem pie darba devēja — ārvalstnieka, ārvalstu darba ņēmējiem pie darba devēja — ārvalstnieka — un pašnodarbinātajiem ar augstāku ienākuma līmeni, vienlaikus nodrošinot valsts pamatbudžeta un pašvaldību budžetu ieņēmumus iedzīvotāju pieaugošo sociālās aizsardzības un **nevienlīdzības mazināšanas vajadzību finansēšanai**”, līdz ar to likums definē kādam fiskālam pamatmērķim ir nodoklis paredzēts. Šī brīža Solidaritātes nodokļa sadalījums ir pretrunā ar minēto mērķi, jo nenodrošina līdzekļu iegūšanu nevienlīdzības mazināšanas vajadzību finansēšanai, bet, novirzot nodokļa daļu Valsts sociālajā budžetā, tā turpmāk netiks uzkrāta konkrētā solidaritātes nodokļa maksātāja pensijas apdrošināšanai, bet novirzīta tām personu grupām, kuru sociālās apdrošināšanas maksājumi nav bijuši pietiekami minimālā sociālo pakalpojumu groza nodrošināšanai. Minētajam solim ir leģitīms mērķis, jo Satversmes 109. pants nosaka, ka “Ikvienam ir tiesības uz sociālo nodrošinājumu vecuma, darbnespējas, bezdarba un citos likumā noteiktajos gadījumos.”. No cilvēka cieņā balstītas sociāli atbildīgas valsts principa izriet likumdevēja pienākums noregulēt būtiskākos sociālā rakstura jautājumus, ko daļēji iespējams īstenot arī izmantojot nodokļus, nodrošina līdzekļu pārdali solidāri iekasējot nodokļus no personām ar lielākiem ienākumiem un nodokļus pārdalot sociāli mazāk aizsargātam iedzīvotāju grupām, piemēram, indeksējot pensijas personām ar zemākiem ienākumiem. Likumprojekta 5.pantā paredzēta pārejas norma, kas paredz, ka visiem solidaritātes nodokļa maksājumiem, kas aprēķināti par personas ienākumiem par periodu no 2019.gada 3.janvāra līdz 2020.gada 31.decembrim, piemēro nodokļa sadales un attiecināšanas (arī pārrēķināšanas) kārtību, kāda tā ir noteikta Solidaritātes nodokļa likumā redakcijā, kas ir spēkā līdz 2020.gada 31.decembrim.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Labklājības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Solidaritātes nodokļa maksātāji (darba devēji, darba ņēmēji, iekšzemes darba ņēmēji pie darba devēja – ārvalstnieka, ārvalstu darba ņēmēji pie darba devēja – ārvalstnieka – un pašnodarbinātie).Valsts sociālās apdrošināšanas aģentūra un Valsts ieņēmumu dienests. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neparedz mainīt administratīvo izmaksu slogu tiem solidaritātes nodokļa maksātājiem, kuru ienākumam taksācijas periodā tiek piemērota solidaritātes nodokļa likme. Ņemot vērā kopējo valsts sociālās apdrošināšanas obligāto iemaksu likmes samazinājumu, kā rezultātā samazinās solidaritātes nodokļa likme, samazināsies nodokļa slogs solidaritātes nodokļa maksātājiem. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Likumprojektā iekļautais normatīvais regulējums nerada atbilstības izmaksas fiziskajām un juridiskajām personām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | Izmaiņas kārtējā gadā, salīdzi-not ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | Izmaiņas, salīdzi-not ar plānoto 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| tai skaitā: ieņēmumi no sociālās apdrošināšanas iemaksām |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2019.gadā nodarbināto skaits, kas bija sasnieguši 2019.gada valsts sociālo apdrošināšanas obligāto iemaksu (turpmāk – VSAOI) maksimālo apmēru (62 800 *euro*) un **kas iesnieguši tikai darba devēju ziņojumus** bija 5 117, kas bija par 23,2% vairāk nekā pērn attiecīgajā periodā pie 2019.gadā noteiktā VSAOI maksimālā apmēra. Šo personu kopējie ienākumi, kas sasnieguši VSAOI maksimālo apmēru 2019.gadā, salīdzinot ar attiecīgo periodu pērn, bija palielinājušies par 20,9%. 2020.gada 1.pusgadā iepriekš minēto nodarbināto skaits bija par 7,1% vairāk un šo personu kopējie ienākumi bija par 10,9% vairāk nekā 2019.gada 1.pusgadā (dati uz 16.09.2020.).2020.gada 2.septembrī Ministru kabinets izskatīja informatīvo ziņojumu "Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai", kurā bija ietverts pasākums VSAOI likmes samazināšana par 1 procentpunktu, ieskaitot solidaritātes nodokļa likmes samazināšanu. Pasākuma kopējā fiskālā ietekme 2021.gadā un turpmāk ik gadu būs - 75,6 milj. *euro*.

|  |  |  |  |
| --- | --- | --- | --- |
| *milj. euro* | **2021** | **2022** | **2023** |
| VSAOI likmes samazināšana par 1 procentpunktu, t.sk., | **-75,6** | **-75,6** | **-75,6** |
| *Valsts budžets* | *1,4* | *1,4* | *1,4* |
| *Valsts speciālais budžets* | *-82,8* | *-82,8* | *-82,8* |
| *Pašvaldību budžets* | *5,8* | *5,8* | *5,8* |

Fiskālā ietekme ir iekļauta nodokļu ieņēmumu prognozēs, sagatavojot likumprojektu “Par vidēja termiņa budžeta ietvaru 2021., 2022. un 2023. gadam” un likumprojektu “Par valsts budžetu 2021.gadam”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus Ministru kabineta 2000.gada 2.maija noteikumos Nr.164 “Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas un aprēķināts un pārskaitīts solidaritātes nodoklis”, papildinot noslēguma jautājumus ar regulējumu par laika posmu no 2019.gada 1.janvāra līdz 2020.gada 31.decembrim faktiski samaksātā solidaritātes nodokļa pārskaitīšanu. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informatīvais ziņojums “Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai” tika izskatīts Ministru kabineta 2020.gada 2.septembra sēdē (TA-1643, 5.2.apakšpunkts). |
| 2. | Sabiedrības līdzdalība projekta izstrādē | Informatīvā ziņojuma “Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai” saskaņošanas procesā Nacionālās trīspusējās sadarbības padomes Budžeta un nodokļu apakšpadomes sēžu ietvaros piedalījās: Latvijas Darba devēju konfederācija, Latvijas Tirdzniecības un rūpniecības kamera un Latvijas Brīvo arodbiedrību savienība. |
| 3. | Sabiedrības līdzdalības rezultāti | Latvijas Darba devēju konfederācija, Latvijas Tirdzniecības un rūpniecības kamera un Latvijas Brīvo arodbiedrību savienība kopumā atbalsta valsts sociālās apdrošināšanas obligāto iemaksu likmes samazināšanu par 1 procentpunktu un ar to saistīto solidaritātes nodokļa likmju samazinājumu.Latvijas Tirdzniecības un rūpniecības kamera un Latvijas Darba devēju konfederācija iebilst pret to, ka solidaritātes nodokļa daļa, kas līdz šim tika reģistrēta nodokļa maksātāja personīgajā kontā, saskaņā ar likumu “Par valsts pensijām”, no 2021.gada tiek novirzīta valsts pensiju speciālajā budžetā nepersonalizēti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās apdrošināšanas aģentūra.Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts sociālās apdrošināšanas aģentūras un Valsts ieņēmumu dienesta funkcijas un uzdevumi netiks paplašināti vai sašaurināti. Jaunas institūcijas nav nepieciešams izveidot.Nav paredzēta esošo institūciju likvidācija vai reorganizācija.Projekts tiks īstenots esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Smirnova, 67083843

Irina.Smirnova@fm.gov.lv

v\_sk = 1816